URBROJ: 1- /20

Vukovar, 22. siječnja 2020. godine

Temeljem članka 28. stavak 1. Zakona o vodnim uslugama (NN 66/19), članka 28. Društvenog ugovora, Odluke o potrebi zapošljavanja URBROJ: 1-179/20 od 22.01.2020.g., član uprave-direktor trgovačkog društva Vodovod grada Vukovara d.o.o., Jana Bate 4, Vukovar raspisuje slijedeći

**JAVNI NATJEČAJ**

za prijem u radni odnos u Vodovod grada Vukovara d.o.o. na radno mjesto:

**Knjigovođa salda-konti**

* 1 izvršitelj/ica, na određeno vrijeme do povratka radnice sa rodiljnog i roditeljskog dopusta
* radno vrijeme je 40 sati tjedno

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Uvjeti:

* SSS u trajanju od 4 godine
* 1 godina radnog iskustva u struci

Opis poslova:

* Surađuje na izradi opomena o nepodmirenim dospjelim dugovanjima
* Obavlja poslove na pripremi i dostavi dokumentacije potrebne za provođenje prisilne naplate
* Obavlja poslove fakturiranja i naplate robe i proizvoda
* Obavlja poslove knjiženja uplata sa izvoda i blagajne
* Obavlja sve poslove na pripremi dokumentacije za svakodnevni polog utrška u glavnu blagajnu
* Obavlja poslove uplate i isplate gotovine
* Obavlja poslove naplate računa
* Obavlja poslove na pripremi dokumentacije za podizanje i polaganje gotovine u blagajnu Društva
* Obavlja poslove izdavanje maloprodajnih i ostalih računa
* Obavlja poslove na izradi izvještaja o potraživanjima od kupaca
* Obavlja poslove uplate i isplate gotovine
* Obavlja poslove naplate računa
* Obavlja poslove na pripremi dokumentacije za podizanje i polaganje gotovine u banku
* Obavlja likvidaturu računa i dr.

Kandidati su obvezni dostaviti sljedeće dokumente:

* zamolbu za posao koja obvezno treba sadržavati ime i prezime, adresu stanovanja, e-mail adresu i kontakt telefon te biti vlastoručno potpisana
* životopis
* potvrdu ili elektronički zapis o radno pravnom statusu osiguranika kojeg izdaje Hrvatski zavod za mirovinsko osiguranje
* dokaz o završenom školovanju
* dokaz o državljanstvu

Isprave se prilažu u neovjerenoj preslici, a po izboru kandidata predočit će se izvornici.

Prijavom na natječaj kandidati su suglasni da trgovačko društvo Vodovod grada Vukovara d.o.o. kao voditelj obrade osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno pozitivnim propisima o zaštiti osobnih podataka.

Natječajna dokumentacija se neće vraćati kandidatima.

Nepotpune i/ili nepravovremene prijave neće se razmatrati.

Kandidat koji ostvaruje pravo prednosti pri zapošljavanju po posebnom zakonu, dužan je u prijavi za Javni natječaj pozvati se na to pravo (priložiti sve dokaze o ispunjavanju uvjeta) te ima prednost u odnosu na ostale kandidate samo pod jednakim uvjetima.

Kandidat koji može ostvariti pravo prednosti prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati iz članka 102. Stavak 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17) koji u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja, te ovisno o kategoriji koja se poziva na prednost pri zapošljavanju dostaviti propisane dokaze iz članka 103. navedenog Zakona. Poveznica za stranicu Ministarstva branitelja na kojoj su navedeni dokazi potrebni za ostvarivanje prednosti pri zapošljavanju je: <https://branitelji.gov.hr/zaposljavanje-843/843>.

Natječaj se objavljuje na web stranici društva [www.vgv.hr](http://www.vgv.hr) i na internetskim stranicama Hrvatskog zavoda za zapošljavanje, Vukovar.

Prijavu na natječaj kandidati moraju dostaviti zaključno do **30.01.2020. godine**.

Prijavljeni kandidati koji ispunjavaju formalne uvjete natječaja biti će pozvani na strukturirani intervju, a oni koji ne pristupe istom smatrati će se da su povukli prijavu za natječaj. O mjestu i vremenu održavanja strukturiranog intervjua kandidati će biti obaviješteni putem e-mail adrese najmanje pet dana prije održavanja testiranja.

Vodovod grada Vukovara d.o.o. pridržava pravo, djelomično ili u cijelosti, u svako vrijeme poništiti ovaj natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.

Prijave na natječaj slati na adresu preporučeno poštom ili neposredno na urudžbeni u sjedištu društva:

**Vodovod grada Vukovar d.o.o. Vukovar, Jana Bate 4, s naznakom:**

* „ Natječaj za radno mjesto Knjigovođa salda - konti“

Direktor:

Dario Tišov, struč.spec.ing.sec.